**ΤΕΧΝΙΚΗ ΕΚΘΕΣΗ ΕΠΙΣΚΕΥΑΣΤΙΚΩΝ ΕΡΓΑΣΙΩΝ ΣΤΟ ΚΤΙΡΙΟ ΤΟΥ ΚΕΝΤΡΟΥ ΨΥΧΙΚΗΣ ΥΓΕΙΑΣ**

Α. Εξωτερικά του κτιρίου

* Κοπή και απομάκρυνση του πεσμένου δένδρου στη στέγη του κτιρίου και αντικατάσταση κατεστραμμένων κεραμιδιών με νέα (περίπου 40 τεμάχια).
* Αντικατάσταση σπασμένων κεραμιδιών με νέα (περίπου 50 τεμάχια) με τα απαραίτητα μικροϋλικά, στο σύνολο της στέγης.
* Καθαρισμός κεραμιδιών, οριζοντίων και καθέτων υδρορροών και μολύβδινων κονβερσών περιμετρικά του κτιρίου. Επισκευή μεταλλικών και πλαστικών υδρορροών τοπικά σε περίπου 35 σημεία σποραδικά στην στέγη. Η επισκευή περιλαμβάνει κόλληση -βαφή ή αντικατάσταση τμήματος.
* Καθαίρεση φυτών σε 4 σημεία της τοιχοποιίας περιμετρικά του κτιρίου και επισκευή της τοιχοποιίας που περιλαμβάνει με πλήρωση με τσιμεντοειδές -επίχρισμα -τοπική βαφή.
* Τα νέα κεραμίδια πρέπει απαραιτήτως να είναι απολύτως όμοια με τα υπάρχοντα.

Β. Εσωτερικά του κτιρίου

* Αντικατάσταση διάσπαρτων φθαρμένων πλακών ορυκτής ίνας με νέες και τοποθέτηση νέων πλακών σε κενές θέσεις για την πλήρωση των οροφών (περίπου 90 τεμάχια συνολικά)
* Επισκευή τμήματος οροφής 60μ2. Οι εργασίες είναι καθαίρεση ορυκτών ινών της οροφής, επισκευή (με αντικατάσταση όπου απαιτείται) του μεταλλικού σκελετού, ευθυγράμμιση του μεταλλικού σκελετού και επανατοποθέτηση των πλακών.
* Αποσύνδεση,καθαίρεση και απομάκρυνση τμημάτων μεταλλικών αεραγωγών εξαερισμού από 3 χώρους του κτιρίου
* Καθαίρεση και απομάκρυνση υφιστάμενης κατεστραμμένης οροφής από πλάκες ορυκτής ίνας περίπου 15μ2. Κατασκευή νέας οροφής όμοιας με την υφιστάμενη, με νέα υλικά.
* Καθαίρεση φθαρμένης οροφής από μεταλλικό ραμποτέ περίπου 5μ2. Τα μη φθαρμένα τμήματα θα χρησιμοποιηθούν για να επισκευαστούν 2 άλλες οροφές από μεταλλικό ραμποτέ σε 2 χώρους του κτιρίου και τα φθαρμένα τμήματα θα απομακρυνθούν. Στον χώρο θα κατασκευαστεί νέα οροφή από πλάκες ορυκτής ίνας και μεταλλικό σκελετό.
* Αποξήλωση των παλαιών φωτιστικών και προμήθεια και τοποθέτηση 50 νέων φωτιστικών LED 60X60 cm, 36Watt.
* Σε όλες τις παραπάνω εργασίες επισκευών περιλαμβάνονται και όλες οι απαραίτητες ηλεκτρολογικές αποσυνδέσεις και επανασυνδέσεις.

Ο υποψήφιος Ανάδοχος θα επισκεφτεί τον χώρο του Κέντρου Ψυχικής Υγείας για να λάβει πλήρη γνώση των συνθηκών του Έργου και θα λάβει βεβαίωση από την Τεχνική Υπηρεσία την οποία επί ποινή αποκλεισμού θα καταθέσει με την προσφορά του.

Προϋπολογισμός 16.000 ευρώ συμπεριλαμβανομένου του ΦΠΑ.

Οι συντάξαντες

Νικοκάβουρα Μαρία Κολυτάς Κάρολος

Πολιτικός Μηχανικός ΠΕ/Αβ Μηχανολόγος Μηχανικός ΠΕ/Αβ

Προϊσταμένη ΒΙΤ Υποδιευθυντής ΤΥ